Oud-Bok Taute word Leicester Tiger | Netwerk24
Jaco Taute in aksie vir Munster. Foto: Getty Images
Die 28-jarige boorling van Springs aan die Oos-Rand het die laaste paar seisoene vir die Ierse klubspan Munster uitgedraf.
Voor sy tyd in Ierland, het Taute, wat ewe tuis op senter as heelagter is, vir die Stormers en die Leeus in Suid-Afrika gespeel.
Geordan Murphy, die Tigers se breier, is in sy noppies om Taute, wat die Bokke in drie toetse verteenwoordig het, se dienste te bekom.
"Ons het Jaco se spel gevolg in die Europese kompetisie, en hy is 'n groot, fisieke speler met uitgebreide ervaring van rugby in die Suidelike Halfrond en ook Europese kompetisies," sê Murphy op die span se webtuiste.